**Forslag: Organisasjonsnummer for de lokale partiavdelingene**

De lokallagene som benytter Høland og Setskog sparebank fikk i 2018 brev om at lokallagene måtte opprette organisasjonsnummer ved å melde seg inn i Brønnøysundregisteret. Så langt var lagene registrert med fiktive organisasjonsnummer. De lagene som ikke registrerer seg vil få sin bankkonto registrert på sittende kasserer og kasserer vil få lagets midler på sin selvangivelse og skatte av dette. Banken satte frist til 1. november 2018 til å rydde opp i dette.

Et lag uten organisasjonsnummer kan ikke opprette bankkonti og heller ikke være med på med på Grasrotandelen.

For å registrere seg må følgende dokumenter foreligge:

* Protokoll fra stiftelsesmøte
* Godkjente vedtekter
* Protokoll fra siste årsmøte

I tillegg må den som registrerer innhente personnummer på de styrevalgte.

Registrering gjøres via «Samordnet registermelding» i Brønnøysundregisteret.

Det er viktig at vi har ryddighet i vår håndtering av lagenes økonomi og ved å registrere seg vil vi også forhindre at lagenes bankkonti kan komme på avveie.

**Forslag**

De lokallagene som ikke har registrert seg i Brønnøysund anmodes om å gjøre dette innen 1. april 2019